Nettvinger

bladlusløver
 gulløyer
 knelernettvinger
 maurløver
 voksvinger
 Nemopteridae
 sommerfuglnettvinger
 svampfluer
 mosenettløver

Nettvinger (Planipennia eller Neuroptera) er en gruppe  av  insekter med usedvanlig godt utviklet ribbenett eller årenett på vingene.  De er alle plassert i Neuropteroidea, sammen med mudderfluer og kamelhalsfluer.  I verden er det ca. 4 000 arter, og i Norge litt over 50 arter.

Liv og utvikling 
Nettvingene har fullstendig forvandling og må gjennom et puppestadium før de blir kjønnsmodne (imago). De har bitende munndeler og to par vinger som ofte er ganske like hverandre. Flere arter regnes å være viktige nyttedyr da de lever av andre små dyr, som midd, bladlus og lignende.

Gulløyer 
Gulløynene (Chrysopidae) er kanskje de mest kjente.  De er stort sett lys grønne og har gyllenrøde fasettøyne, og er ofte å se ved utlampen eller de kommer de inn i hus for å overvintre.

Maurløver 
Maurløver (Myrmeleonidae), er sjeldnere i Norge, de er kjent for larven som lager en fangstgrop i løs sand, hvori den selv sitter i bunnen og fanger dyr (maur) som faller nedi.  Maurløver skiller seg fra andre nettvinger ved at de har en klubbe ytterst på antennen.

Bladlusløver 
Bladlusløver (Hemerobiidae) er ikke uvanlige, og er den største delgruppen av nettvingene. Fargene er gul til svart og vingene er foldet som et tak over bakkroppen (taklagt).

Voksvinger 
Voksvinger  (Coniopterygidae), er små nettvinger som ikke har større vingespenn enn 5 millimeter.  De har alle et hvitt voksaktig lag på kroppen og kan forveksles med enkelt små «sugere» (Hemiptera) som bladlus, skjoldlus og mellus.

Svampfluer 
Svampfluer (Sisyridae) er små og lett å overse i naturen. Larver lever i ferskvann og de voksne finnes langs elvebredder og lignende.

Systematisk inndeling 
Nomenklaturen for familiene innen Nettvinger, følger Ottesen, 1993. I Norge er det funnet 55 arter.

Norsk entomologisk forening har utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se litteraturliste) tar for seg Nettvingene.

 overorden Neuropteroidea
 orden Nettvinger (Planipennia / Neuroptera)
 underorden Nevrorthiformia
 familien Nevrorthidae – 11 arter
 underorden Myrmeleontiformia
 familien Psychopsidae – 26 arter
 familien Nemopteridae, (Har ikke norsk navn) – 100 arter, ingen i Norge
 familien Crocidae – 50 arter, ikke i Norge
 familien Nymphidae  – 35 arter, ikke i Norge
 familien Maurløver, (Myrmeleontidae) –  arter, to i Norge
 familien Sommerfuglnettvinger, (Ascalaphidae)  – 400 arter, ingen i Norge
 underorden Hemerobiiformia
 familien Ithonidae – 32 arter, ikke i Norge
 familien Polystoechotidae – 4 arter, ikke i Norge
 familien voksvinger, (Coniopterygidae) – 450 arter, 9 i Norge
 familien Dilaridae – 50 arter, ikke i Norge
 familien mosenettvinger, (Osmylidae)  – 160 arter, ikke i Norge
 familien Svampfluer, (Sisyridae) – 50 arter, 2 i Norge
 familien Bladlusløver, (Hemerobiidae) – 550 arter, 28 i Norge
 familien Gulløyer, (Chrysopidae) –  arter, 14 i Norge
 familien Knelernettvinger, (Mantispidae)  – 400 arter, ingen i Norge
 familien Berothidae – 80 arter, ikke i Norge
 familien Rhachiberothidae – 13 arter, ikke i Norge

Referanser

Litteratur 
 Greve, Lita. 1987. Nettvinger, Kamelhalsfluer og Mudderfluer. Norsk entomologisk forening, Norske Insekttabeller 12, 43 sider.
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.

Eksterne lenker 
 
 Tree of Life - Nettvingerer, (Planipennia/Neuroptera) engelskspråklig Med bilde.
 Norsk Entomologisk forening

 
Dyr formelt beskrevet av Carl von Linné
Nettvinger formelt beskrevet i 1758